CK คว้างานก่อสร้าง-ปรับปรุงโครงสร้าง “ทางพิเศษศรีรัช” กับ BEM มูลค่า 830 ลบ.
CK คว้างานก่อสร้าง-ปรับปรุงโครงสร้าง “ทางพิเศษศรีรัช” กับ BEM มูลค่า 830 ลบ.
15 เม.ย. 2563

บริษัท ช.การช่าง จำกัด (มหาชน) หรือ CK แจ้งว่า เมื่อวานนี้ (14 เม.ย.) บริษัทได้ลงนามเป็นผู้รับจ้างในสัญญาจ้างงานก่อสร้าง และปรับปรุงโครงสร้าง และงานระบบทางพิเศษศรีรัช กับ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ในฐานะผู้ว่าจ้าง รวมจำนวน 5 รายการ มูลค่าสัญญาประมาณ 830.93 ล้านบาท (ไม่รวมภาษีมูลค่าเพิ่ม)  ได้แก่ งานติดตั้งรอยต่อตามยาว (Longitudinal Movement Joint) บนทางพิเศษศรีรัช ส่วนซีวันเอ , งานติดตั้งระบบระบายน้ำทางพิเศษศรีรัช ส่วนเอ และส่วนบี
โดยเป็นงานติดตั้งแท่นคอนกรีตหน้าช่องทางจัดเก็บค่าผ่านทางระบบอัตโนมัติ (Easy Pass) เพื่อรองรับระบบ Fast Lane ทางพิเศษศรีรัช ,งานติดตั้งระบบดับเพลิงภายในอาคารศูนย์ควบคุมทางด่วน 2 และงานติดตั้งสายสัญญาณใยแก้วนำแสง บนทางพิเศษศรีรัช โดยมีระยะเวลาดำเนินการแล้วเสร็จภายในวันที่ 13 เม.ย.64